
DISSERTATIO  MEDICA 


INAUGURALIS, 

D  E 


Hydrope  Anafarca* 


TNTER  varios  morbos  quibus  affligitur  ge- 
nus  humanum,  nullus  forfan  plus  moleftiae 

fecum  fert,  frequentiorve  occurrit,  eo,  cui  no- 

/ 

men,  in  genere,  Hydrops  impofuerunt  Nofo- 
logi. 

Cum  vero  pro  variis  in  corpore  locis,  quae 
effufus  teneat  humor,  diverfa  libi  Hydrops 
conciliet  nomina ;  horum  praecipua  fumma- 
tim  percurrere,  operae  pretium  eflimetur. 
Aqua,  verbi  gratia,  in  caput  effufa,  Hydro - 

A  cephalus 

cephalus  appellari  folet  morbus ;  in  thoracis 

* 

cavum,  Hydrothorax  ;  in  abdomen,  A f cites  ; 
lin  tela  cellulofa,  qua  undique  circumdatur 
corpus,  affedla  fuerit,  Anafarca  nomine  gaudet. 

Ut  de  his  omnibus  lingulatim  t radiem,  per¬ 
longum  foret ;  ad  caufarum  ideo  Anafarcae 
inveftigationem,  medelamque,  (quae  equidem 
aeque  fere  caeteras  Hydropis  fpecies  referunt) 
differtationem  hanc,  quam,  vobis  liberrimi 
Professores,  perlegendam  fubmitto, refpicere 
mihi  propono  ;  et  hoc,  non  folum  quia  caete- 

t 

ris  Hydropum  fpeciebus  longe  frequentior  fu- 
pervenit,  fed,  quod  etiam  aliis  nonnunquam 
praecurrit,  vel  cum  iis  conjungitur. 

* 

DEFINITIO. 

Nulla  tam  accurata  vel  explicita,  mihi  vi¬ 
detur,  nobis  traditur,  quam  Cullen  defini¬ 
tio  venerandi.  Ecce  !  “  Corporis  totius  vel 
“  partis  ejus  intumefcentia  mollis,  ineia- 


“  dica.” 


H  I  S- 

HISTORIA  MORBI. 

Pedum  atque  talorum  intumefcentia,  quam 
vefpere  optime  confpicere  licet,  fi  per  fpatium 
fitu  eredo  manferit  aegrotus,  incipit  hic  mor¬ 
bus.  Tumor  hic  indolens  eft,  digitoque  pre- 

-  *  v.  < 

menti  cedit,  foveolam  tarde  refilituram,  re¬ 
linquens. 

Morbo  progrediente,  ad  femora,  abdomen 
necnon,  afcendit  intumefcentia ;  thorax  dein¬ 
de,  et  poftremo  facies,  manus,  corpufque  im- 
mo  totum  afficitur.  Tumor,  pro  corporis 
fitu,  fedem  mutans,  nunc  elatior,  depreffior 
nunc  apparet ;  ftando  enim  inferiores,  decu- 
bendo  fuperiores,  magis  intumefeunt  partes. 

Leges  has  attamen,  haud  femper  invaria- 
biles  fervat.  Tantum  enim,  nonn unquam  dif- 
tenditur  cutis,  ut,  via  fibi  fada,  per  poros 
fiillet  humor  ;  fin  impervia  fiat,  in  vcficulas, 
quae  haud  mora,  difrumpuntur,  elevatur  cu¬ 
ticula  y 

ticula  ;  fluido  autem  diutius  retento,  fangui- 
nis  circuitum  per  cutis  vafa  intercludente,  in» 
ducitur  gangraena. 

.  t  ,  »  '  *  r 

Fun&iones  omnes  nunc  magis  minufve  lae¬ 
duntur.  Ab  initio  morbi,  urina,  colore  rubi¬ 
da  eft,  et  quantitate  admodum  parca  redditur. 

Sitis  conftanter  urget ;  et,  ut  nitide  canit 
Poeta : 

#> 

£%uo  plus  funt  potae ,  plus  fitiuntur  aquae • 
Cibi  necnon  imminuitur  defiderium. 

Alvus,  per  totum  morbi  decurfum,  adftric- 
ta  plerumque  efle  folet ;  haud  defunt  tamen 
exempla,  in  quibus  accedit  diarrhoea. 

Tuflis  ficca,  frequens,  cum  dyfpnoea  et  an- 

i 

xietate,  initio  non  raro,  interdum  non  nifi  fub 
finem  evenit  morbi. 

Arteriarum  idlus,  folito,  frequentiores,  et 
debiliores  plerumque  funt ;  nonnunquam  vero, 
tardiores,  magifque  inaequales,  evadunt. 

Cutis  conflanter  aret ;  ejufque  adeo  immi¬ 
nuitur  fenfus,  ut,  quandoque,  infcio  etiam 
aegroto,  ambuftam  fuifle  audivimus. 


Ab 


» 

Ab  hoc  tempore,  fymptomata  omnia  ingra- 
vefcunt. 

Miferandi  tantum  aegroti  convelluntur  vi¬ 
res,  ut,  mufculi  fernet  contrahendi  poteftatem, 
amififle  videntur. 

Aeger,  adurgente  fpirandi  difficultate,  vix 
decumbere  poteft. 

Febricula  fere  affidua,  miferum  conficit ;  de- 
bilitafque,  cum  gravitatis  fenfu,  invadit. 

Rebus  ita  fe  habentibus,  celerior  modo,  mo¬ 
do  tardior,  progrefius  evenit  morbi.  Aliquan¬ 
do  per  fpatium  permanet  longum,  et  vitam  mi- 
fere  protrahit  aeger  ;  nonnunquam  febris  len¬ 
ta  eum  confumit,  vel  comate,  animique  deli¬ 
quio,  invadentibus,  morbo,  vitaeque  aegroti 
miferandae,  finem  optanda  imponit  mors. 


*  -  \ 

DIAGNOSIS. 

Inter  morbos,  qui  tantum  Anafarcam  fimi- 
litudine  referunt,  ut  difficilis  eorum  reddatur 
Diagnofis,  praecipui  extant,  Polyfarcia ,  et 
fneumatojls . 

* 


Ne 

Ne  autem  in  errorem  incidamus,  quo  inter 

d. 

hofce  difiinguatur  morbos,  ad  fymptomata  ab- 
fequentia  animum  intendamus,  folumraodo 
necelfe  erit. 

In  Polyfarcia ,  tumor  nunquam,  ut  in  Ana- 
farca,  digito  prementi  cedit,  foveolam  lin¬ 
quens  ;  nec  fedem,  cum  corporis  litu,  mu¬ 
tat.  Gradatim  fupervenit  Polyfarcia,  diae¬ 
tam  fere  plenam  fubfequens ;  e  contra  vero, 
vicius  tenuis  ac  parcus,  omni  Hydropis  fpeciei 
corpus  obnoxium  reddit.  Huic  addas,  quod 
Hydrope  laborantis,  pallida  plerumque  et  ex- 
fanguis  apparet  facies,  dum  in  Polyfarcia,  co¬ 
lore  rubicundo  fuffun datur.  Nec  urina,  in 
hoc,  ut  in  illo,  diminuitur  morbo. 

Primo  quamvis  intuitu,  cum  Anafarca  con¬ 
fundi  pollet  Pneurnatojis ;  accurate  obfervan- 
tem,  ne  hoc  fiat,  crepitatio  lingularis  quae  fric¬ 
tione  et  preifura  percipiatur,  tumoris  necnon 
elaflicitas,  probe  admonet.  In  hac,  (ut  antea 
notatum  eft)  in  partes  inferiores  determinatur 
aqua  retenta  ;  in  illa  autem,  tumor,  utpote 

aerem 

aererr.  continens,  altius  tendit,  fuperiora  pe¬ 
tens  ;  quod  difcrimen  fatis  apertum  reddit. 

CAUSA  PROXIMA. 

In  omne  humani  corporis  cavum,  vel  inter- 

ftitium,  ab  arteriis  exhalantibus,  fanitate  per- 

* 

*  ftante,  conftanter  effunditur  ferofus  vel  aqueus 
humor. 

Hic,  non  diu  illic  manere  finitur,  nec  accu¬ 
mulatur,  fed  per  vafa  lymphatica,  nulla  fere 
cum  intermiflione,  inde  abforbetur. 

Unde  confiat,  fi  major  in  membranam  cel¬ 
lularem,  a  vafis  exhalantibus,  effundatur  quan¬ 
titas,  quam  quae  tempore  eodem,  ab  abforben» 
tibus  affirmatur,  corpori  toti,  vel  parti  incidat 
Anafarca  :  vel  licet  quantitas  effufa,  folitam 
folummodo  adaequet  copiam,  fi  tamen  ullo  mo¬ 
do  interpelletur  abforptio  vel  diminuatur,  tale 
oriri  vitium,  haud  abs  re  foret  judicare  :  vel 
denique,  effufio  in  membranam  cellularem 
adau&a,  abforptione  fimul  imminuta,  Anafar- 
cae  originem  praebeat. 


m  *  i  •  * 

1  ripiicx 

Triplici  modo  igitur  explicetur  hujufce 
morbi  Caufa  Proxima. 

Effufione ,  fcilicet ,  praeter  naturam  adaudla* 

Abforptione  imminuta. 

Vel  denique,  Effufione  adauSla,  Abforptione 
fimul  imminuta , 

CAUSAE  REMOTAE. 

Hae  in  Praedifponentes  et  Excitantes  probe 
dividuntur. 

Causae  Praedisponentes. 

Praecipuae  funt,  quaecunque  atoniam  indu¬ 
cant  generalem.  Tales  funt,  diaeta  tenuis* 
parca,  et  aquofa  ;  coelum  humido-frigidum  ^ 
vita  fedentaria  ;  aetas  fenilis  ;  hic  quoque  ac¬ 
cedunt,  evacuationes  copiofae,  crebraeque  ;  pa- 
themata  animi  deprimentia,  ut  metus,  moefti- 
tia,  et  omnes  hujufmodi  affe&iones. 

Liquorum  fpirituoforum  denique  ufus  im¬ 
modicus,  defatigatio,  venus  nimis  culta,  fe¬ 
bres  quoque,  eundem  producant  effectum. 


Causae 

Causae  Excitantes. 

Haud  fecus  ac  Caufa  Proxima,  tribus  fub 
capitibus  comple&i  gaudent  Caulae  Excitantes. 
Inter  quas  extat. 

I.  Effujio  adauBa ,  a  caulis  fequentibus 

pendens.  Scilicet, 

Vel  ab  Exhalatione  au&a  : 

Vela  Saccorum,  et  Lymphaticorum  ruptura. 

i. 

1  moy  Exhalatio  autem  au&a  oritur, 
a.  Ab  iis,  quae  recurfui  fanguinis  venofi  re» 
fi  fiunt. 

Si  enim  ullo  modo,  interpelletur,  ab  arteriis 

.  v  .  •  l  .  •' 

extremis,  non  nili  cum  multa  difficultate,  tran- 
fibit  fanguis,  viribufque  eum  propellentibus 
haud  fimul  affe&is,  copia  aqua  major  folito 
evadat,  neceffe  eft. 

Impedimenta  talia  a  Cordis,  Hepatis,  vel 
Pulmonum,  obftrudlionibus  ;  corporis  litu  ;  et 
venarum  quarundam  funClione  impedita,  a  po» 

4 

lypis  in  iplis  exiftentibus,  aut  comprelfione 
externa,  tumoribus,  exoriantur. 

B  0. 

0.  A  quantitate  humorum  aquoforum,  in  va» 
iis  fanguiferis,  au&a. 

Caulae  jam  enumeratae,  nulla,  in  vafis  fan- 
guinem  vehentibus,  copia  humoris  ferofi,  foli- 
to  majori,  exiftente,  morbum  inducere  poffint. 
Ultima  autem  haec,  caeteris  adjundta,  certius 
movebit  morbum. 

Caufa  haec,  a  fequentibus  originem  ducere 
poteft  :  liquidis  ingeftis  ;  partibus  fanguinis 
aquofis,  ab  excretioribus  interruptis,  retentis  • 
et  a  fanguinis  abflradtione,  nam  tali  evacua¬ 
tione  non  folum  fyftemati  atonia  infertur,  fed 
etiam  globulorum  rubrorum  et  glutinis,  limul 
cum  fero,  magna  abftradta  parte,  illis,  certius 
reparato  feroe  humoris  aquofi  redundantiam 
fore,  nemo  non  intelliget. 

'ido.  Ruptura  Saccorum  et  Lymphaticorum. 

Saccorum,  fluidum  aquofum  continentium, 

«*• 

ruptura,  Anafarcam  raro  producit.  Haud  de- 
funt  tamen  exempla,  ubi  talem  Lymphatico¬ 
rum  laefionem,  huic  morbo  in  caufa  fuifle,  pla¬ 
ne  apparet» 


II. 

II.  Abforptio  imminuta ,  quae  oritur, 

«.  Lymphaticis  iplis,  vel  eorum  glandulis, 
©bftrudis.  Utrum  vero  haec  Hydropem 
inducere  poflit,  nili  cum  aliis  conjunda 
fuerit  caulis,  admodum  dubium  efle  videtur. 
Cum  enim  lymphaticorum  ramuli  frequentes 
interfefe  analtomofes  faciant,  unius,  vel  alterius 
etiam  obltrudionem,  abforptionem  qua  fungi 
debent,  multum  interpellare  polfe,  probabile 
vix  apparet.  Et  li  animos  ad  hoc  attendamus, 
quod  lymphatica,  per  glandulas  conglobatas, 
haud  femper  tranfeant,  harum  etiam  tumorem 
talem  inducere  defedum,  vix  magis  verilimile, 
videtur;  quinetiam  firmior  redditur  opinio 
haecce,  ab  obfervatione  quae  occurrit,  glandu¬ 
las,  abfque  ulla  obltrudione,  quae  ad  humoris 
tranfitum  omnino  per  eas  impediendum  vale¬ 
ret,  multum  tumefadas  fieri. 

i 

|3.  Inter  abforptionis  diminutae  caulas,  ve¬ 
narum  obltrudio,  in  iis  partibus  quibus  deef- 
fe  lymphatica  opinantur  nonnulli,  a  veneran¬ 
do  CuiiLEN  enumeratur.  Licet,  non  nili  fumma 


cum 

ia 

cum  diffidentia,  quicquam  quod  tam  infigni 
quam  Cullen  admodum  venerandi,  audtori- 
tati  repugnet,  proferam,  hanc  tamen  omnino 
accipiendam  opinionem,  vix  convenire  vide¬ 
tur.  Quamvis  enim  lymphatica,  cerebro  ad- 
efie  noftro,  vix  pro’  certo  teneatur,  quippe  quae 
haud  demonftrata  fuerunt,  fi  tamen  ix  analo¬ 
gia  quicquid  ftatuere  liceat,  quo  minus  cere¬ 
brum  humanum,  haud  fecus  ac  aliae  fyftema- 
tis  partes,  vafibus  fruatur  lymphaticis,  nihil  ob- 
fiare  videtur ;  praefertim  cum  in  pifcium  ce¬ 
rebro,  abilluftriffimo  Monro,  confpeda fuerint 
haec.  Addere  quoque  fas  erit,  quod  glandu¬ 
lae  colli  conglobatae,  non  folum  numero,  fed 
etiam  ex  eo,  quod  in  nonnullis  cerebri  morbis 
afficiantur,  dodtrinam  hanc,  in  luce  clariori, 
proferre  videntur. 

y.  A  lymphaticorum  atonia  etiam,  imminu¬ 
ta  producatur  abforptio. 

Haec  autem  toni  jadtur a,  ab  eadem  debilita¬ 
te  univerfa,  quae  caufam  efficit  praedifponen- 
iem,  oriri  poteft. 


III. 

III.  Ad  Effujionem  adauElam ,  imminuta  fi- 
mal  abforptione ,  nunc  pervenitur. 

Haec  Hydropis  caufa  longe  extat  frequentif- 
fima.  De  hoc  autem,  largius  dicam,  nunc  ne- 
celTe  vix  videtur  ;  cum  enim,  in  capitibus  jam 
fupra  enumeratis,  caufam  utramque  ut  lingula 
occurrit,  explicavi,  hujus  conjun&ae,  natura 
perfpicua  omnino  videbitur. 

RATIO  SYMPTOMATUM. 

Horum  primaria  tantum,  ut  exponam,  ducit 
animus :  qualia  funt,  intumefcentia  praecipue 
artuum  inferiorum;  foveola  digiti  prementis 

veftigium  retinens ;  urinae  paucitas,  colorque 

/ 

rubidus ;  fitis  ;  cutis  arida  ;  dyfpnoea  et  tuffis; 
pulfus  debilis,  frequenfque  3  ulcera,  et  gan¬ 
graena. 

Artuum,  inferiorum  praecipue,  intumefcen¬ 
tia. — A  fluido  aquofo  in  membranam  cellula¬ 
rem  effufo,  eamque  elevante,  oritur  3  aqua  e- 

f  nim. 

nim,  vi  gravitatis,  ima  femper  petente,  cellulif- 
que  inter  fe  tam  libere  communicantibus,  par¬ 
tes  inferiores  praecipue  tumore  affedtas  effe, 
plane  fequitur. 

Foveola  digito  prementi  cedens,  et  in  tem¬ 
pus  permanens. — Cum  aqua  effufa,  in  vicinas 
partes  effluere  cogatur,  cutis,  liquore  evacuato, 
preffurae  cedit,  digitique  veftigium  accipit  $ 
tonoque  elafticitateque  amiffa,  pro  tempore, 
haud  refilit,  fed  depreffa  manet. 

Urina  parca,  rubida. — Evenit  urinae  pauci¬ 
tas  ex  eo,  quod  fanguis,  partibus  ferofis,  a  li¬ 
quoris  in  membranam  cellularem  effulione,  or¬ 
batur  ;  et  partes  falinae  et  oleofae,  nullum  a- 
lium  e  corpore  egrefflum  habentes,  in  urina 
maxime  accumulantur,  coloreque  rubido  eam 
imbuunt. 

Sitis.— -A  faucium  ariditate  oriri  poteft,  et 
hoc,  a  partibus  fanguinis  in  telam  cellularem 
effu fis,  pendet. 

Cutis  arida. — A  perfpiratione  impedita  in¬ 
duci  videtur  haec. 


Dyfpnoea? 

Dyfpnoea,  tuffis. — Si  fpirandi  difficultas  fub 
initium  morbi  fe  oftenderit,  fyftematis  totius, 
vel  muiculorum  et  organorum  refpirationi 
quae  inferviunt,  debilitati  afcribatur ;  fin  ali¬ 
ter,  aquae  in  thoracem,  vel  in  pulmonum  re¬ 
te  cellulofum,  effufae;  fanguine  enim  quanti¬ 
tate  majori  folita,  in  pulmonibus  accumulato, 

veficulifque  aeriferis  plus  minus  compreffis, 

* 

moleftiffima,  difficillima  necnon  evadet  refpi- 
ratio.  Ad  tuffis  caufam  explicandam,  in  hoc 
morbo,  eadem  quoque  teneat  ratio. 

Pulfus  debilis,  frequenfque. — Quamvis,  in 
Hydrope  incipiente,  corpus  totum  frigeat, 
langueat,  et  a  febre  alienum  omnino  videatur; 
progredienti  tamen  morbo,  febris  adefie  folet, 
unde  pulius  folito  frequentior,  debilifque  eva¬ 
det. 

Ulcera,  et  gangraena.— Serum  aquofum,  diu 
in  membrana  cellulofa  ftagnans,  non  folum 
diflendit,  fed  etiam  acrius  fadlum,  fenfim  ero¬ 
dit  cutem  ;  cumque  in  partes  illas  flaccidas,  et 
lymphae  acrioris  a&ioni  tamdiu  expolitas,  aeri 

liber 

liber  detur  acceflus,  gangraena  fubito  fuper- 
venit ;  lin  aliter  fe  haberet  res,  a  perpetuo 
feri  acrioris  effiuxu,  in  ulcera,  curatu  difficil¬ 
lima,  degenerant  partes  hae, 

PROGNOSIS. 

A  caufarum  ratione  ;  fymptomatum  violen¬ 
tia,  et  duratione  ;  aegri  aetate,  et  robore,  cor- 
porifque  conftituuone,  perpenlis ;  inftituenda 
eft  haecce. 

Si  morbus,  ex  urina  vel  perfpiratione  impe¬ 
dita,  aut  ab  alia  caufa  quae  facile  amoveri 
poffit,  originem  duxerit ;  fi  haud  diu  perftite- 
rit,  nec  fymptomata,  (ut  intumefcentia,  uri¬ 
na  parca,  fitis,  dyfpnoea,  &c.)  gravia  fuerint ; 
fi  aeger  florenti  fuerit  aetate,  corporifque  ha¬ 
bitus,  nec  intemperantia,  nec  morbis  prae- 
greffis  fradtus  fuerit ;  fpes  falutis  haud  par¬ 
va  affulget. 

Sin  malum,  ex  obftrudtionibus  in  corde, 
vafifque  majoribus,  vifceribus  fchirrofis,  tali- 
bufque  morbis,  quorum  vel  nulla,  vel  ignota 

adhuc 

adhuc  medela  eft,  ortum  traxerit ;  fi  ad  {pati- 
um  longum  jam  perduraverit,  urgentibus  fimul 
fymptomatibus ;  fi  annis  opprefTum,  morbis¬ 
que  multis  confe&um  fuerit  corpus  ;  tunc  e- 
quidem  in  periculo  maximo  verfatur  aeger. 

Hifque,  de  prognofi  traditis,  animum  ad 
medendi  rationem  intendam  folummodo  reflat, 

RATIO  MEDENDI. 


Confilia  hujus  morbi  medendi,  tria  efTe  vi¬ 
dentur. 

I.  Caafas  excitantes  tollere  t 

II.  Humorem  effufum  evacuare : 

III.  Tonum  fyjlemati  amijpum  reddere , 

_ _  > 

I.  Caufas  Excitantes  tollere . 

Si  ad  ea,  quae  in  priori  opufculi  hujus  parte 
de  variis  caufis  excitantibus  di6la  funt,  ani¬ 
mum  attendamus ;  quod  in  nonnullis  haruni 

■' .  •  *  v..  i-#  »  *  ■ 

curandis,  fumma  adfit  difficultas,  clare  appare- 

C  bit» 

bit.  Sunt  et  aliae,  inter  caufas  Anafarcae  ex- 

* 

citantes,  ad  quas  removendas,  nulla  valent  con- 
filia,  nulla  valent  medicamenta.  Polypus  in 
corde,  vel  offificatio  valvularum  ipfius,  hoc  fatis 
fuperque  comprobant. 

Si  a  fchirro  hepatis  vel  alius  vifceris  pen- 
deat  morbus,  quod  nimis  frequenter  evenit, 
ut  amoveatur  obftrudtio,  fummopere  et  impri¬ 
mis  dirigenda  efl  cura.  Varia  apud  varios 
au&ores  collaudantur  medicamenta ;  inter 
haec,  prae  aliis  extant  Mercurius,  Cicuta,  et 
Cryftalli  Tartari,  quorum  ufu,  eventum  (rarif- 
fime  quamvis)  felicem  expedtari  poffit  medicus. 
Si  igitur  diu  perftiterit  morbus,  et  fcliirrum 
adeffe  videtur,  ad  haec,  et  Mercurium  impri¬ 
mis,  fine  dubio  confugere  debemus. 

Si  a  fuppreffione  ullius  excretionum  natura¬ 
lium  originem  duxerit  Anafarca,  ut  ad  flatum 
priftinum  reducantur  hae,  curae  nimis  adhi¬ 
bere  non  pofiumus.  Cum  vero  de  modis,  qui¬ 
bus  efficiatur  hoc,  fat  large  in  fubfequente  difi- 
fertationis  parte  tradlatur?  plura,  in  hoc  loco 
dixifie  fuperfluum  omnino  foret. 

Sin 

Sin  faccus  ullus,  vel  vafculum,  quod  lege 
naturali  fluidum  aquofum  accipere,  vel  emit¬ 
tere  debet,  ruptus  fuerit,  parum  admodum  valet 
Ars  Aefculapia ;  nili  talis  rupturae  fuerit  ac- 
ceflus,  ut  prefTura,  vel  per  ligaturas  vel  per 
fafcias,  parti  laefae  ut  convenit,  applicetur. 

Cum  ab  atonia  ortus  fuerit  morbus,  ad  ea, 
quae  fub  capite  in  quo  de  tonicis  tradlatur, 
compledluntur,  confilia,  quo  ad  flatum  fanum 
reducatur  fyftema,  recurramus  necefle  erit^ 
et  fimul,  ei  curae  fit  maximae  admoneamus 
aegrum,  ut  caufas  quae  ad  morbum  inducen¬ 
dum  valent,  quam  fedulo  vitet ;  qualia  funt 
vi&us  tenuis  et  aquofus,  vita  fedentaria,  e~ 
brietas  iterata,  venus  immodica,  &c. 

II.  Humorem  effufum  evacuare . 

Duplici  modo  perficitur  confilium  hocce. 
Nimirum, 

1 7720,  Aquam  effufam  viis  arte  fadtis  evacu¬ 
ando  :  V el, 

'zdo. 


£© 


DE  HYDROPE 


'idOy  Modo  naturali,  fcilicet,  earum  partium 
adlionem  excitando,  quarum  liquores  fero- 
fos  excernendo  perficiuntur  fundtiones,  quo, 
fiumor  hydropicus  a  propriis  e  corpore  emunc¬ 
toriis  eliminetur. 

imo,  Aqua  autem  effufa  viis  arte  facflis  de- 

'  i  1  •  :  ' 

trahitur,  Veficatoriis— Fonticulis — et  Pundtu- 

’  ■  •  .  '  •.  i  '  4  ,  ,  •  •  •  '  .  .r  ,  .  >  • 

,  '  .  J  .  .  J  .  -J  V  ■  ^  \  ,  • 

ris. 

Vejieatoria. — Florum  quidem  applicationem 

.  •  I  _  •  W  ;  .  .  4  _  ;  t  l  ,  ,  •  *  *  _  *  l  ;* 

nonnulli  multum  laudaverunt  Medici ;  dum 
alii,  iis  firenue  repugnant,  n  •,  in  i  ar  bus  ab 
aqua  didentis,  nafcatur  gangraena,  nec  im~ 

^  •  *  3 .  ■-  ’  ~  .  .....  .  ■  i  ■ 

merito  videtur,  metuentes. 

Fonticuli . — Hi  quoque  gangraenam  inducere 
folent,  fed  fi  hoc  vitari  poffit,  utiles  admodum 
forent. 

Piindiurae.—FiJiiFmoram  artificialium,  hae 
omnium  efficacifiima  funt ;  aquam  enim  non 
folum  citifiime  exhauriunt,  fed  etiam  partibus 
labem  minorem  inferre  folent.  In  hujus  re¬ 
medii  exhibitione,  cura  tamen  adhibenda  eft 

> ,  j 

quaedam.  Si  aqua  effufa,  quocunque  meatu 
naturali,  evacuari  poftit,  vix  admittendae 
funt  pun&urae  ;  ubi  aut  em  partium  ruptura 
metuenda  eft,  ad  eas  quam  primum  confugi- 

.  S  ''  ,  /  V  , 

endum,  multo  magis  enim,  poft  rupturam, 
quam  poft  pundturam  arte  fadlam,  gangraenae 
inftat  periculum.  Quando  humorem  per 
puncfturas  evacuare  ftatutum  eft,  hafce  parvas 
effe,  digitoque  circiter  duos  inter  fe  diftantes, 
praeftat ;  primum  fupra  genu,  dein,  ii  necefte 
fuerit,  ad  partes  inferiores  gradatim  et  caute 
defcendamus  ;  quo  enim  longius  a  corde  diftent 
incifiones,  eo  probabilior  gangraenae  redditur 
acceflio  ;  et  in  hac  operatione  ne  venis,  nervis, 
tendinibus,  hifque  fimilibus,  inferatur  injuria, 
quam  maxime  praecavendum  eft.  Si  gan¬ 
graenae  inftent  ligna,  medicamenta  externa, 
ut  fotus  calidi,  ftimulantia,  &c.  interna  nec- 
non,  Vinum  puta,  Cortex  Peruvianus,  &c. 
quippe  quae  maxime  valent,  quamprimum  ad- 
miniftrari  debent, 

2  do, 

2do,  Excreti ones  ferofae  excitantur,  ab  Eme¬ 
ticis, — Catharticis,  — Diureticis, —  Sudorificis, 
—et  Sialagogis. 

Emetica . — Cum  vomitus  fpontaneus,  partes 
hydrope  affe£his,ad  abforptionemnonnunquam 
llimulaverit,  quin  idem,  ab  eo  arte  indudto 
praedetur  effedtus,  nil  obftare  videtur;  et 
ad  hoc,  in  illo  morbo,  femino  faepe  cum  bene¬ 
ficio  recurfum  fuit.  Hic  autem  de  emetico¬ 
rum  effedlu  agitur,  non  quatenus  aqua  e  ven¬ 
triculo  evacuatur,  fed  potius,  quia,  per  vali¬ 
dos  inter  vomendum  corporis  totius  concullus, 
lymphaticorum  adlio  promoveatur,  et  reforpti- 
one  peradta,  per  varios  meatus  e  corpore  effufus 
expellatur  humor.  Morbo  incipiente  igitur, 
nili  horum  ufum  inhibeat  Dyfpnoea  urgens, 
efficaciffimam  fore  horum  exhibitionem,  con¬ 
jicere  licet;  utque  effetdus  producatur  optan¬ 
dus,  potiffimum  valent  Antimonialia. 

Cathartica . — Copiam  aquofae  materiae  mag¬ 
nam,  dum  faeces  per  inteftina  tranfeant,  fe- 

cerni, 


ANASARCA, 


23 

cerni,  inulta  docet  experientia.  Hanc  actio¬ 
nem  igitur  catharticorum  ope  excitare  con¬ 
venit,  quo  major  ad  inteftina  producatur  de¬ 
rivatio,  et  hoc  modo  humoris  magna  e  corpore 
evacuetur  copia. 

In  claffes  duas  dividi  poflimt  Cathartica,  in 
Acria  fcilicet,  et  Mitia. 

Acria. — Multum  in  catharticorum  acriorum 
ufu,  Hydragoga  quae  vocari  folent,  olim  con- 
fili  funt  Medici ;  hodie  autem  rarius  praefcri- 
buntur  medicamenta  haec.  Eorum  enim  ufum, 
praefertim  fi  longis  exhibeantur  intervallis, 
morbum  augere  potius  quam  levare,  frequen- 
terque  repetitum,  debilitatem  inducere  mut- 

'  .f 

tam,  docet  experientia. 

Celeberrimus  Mead  de  catharticorum  ufu 
in  morbo  hoc  tractans,  “  Ubi  fractae  vires, 
(inquit)  nocet  vehemens  per  alvum  purgatio ; 
quo  enim  plus  humoris  e  corpore  ejicitur,  eo 
major  iplius  copia  brevi  in  cavitates  refluit.” 
Cum  vero  eorum  cauta  profuit  exhibitio,  de 
iis  quae  maxime  in  ufu  funt,  mentionem  facere, 

DE  HYDROPE 


24 

haud  abs  re  eftimetur ;  horum,  Gambogia,  Ja» 
lapium,  Elaterium,,  Scammonium,  praeparata 
e  Mercurio  diverfa,  vel  fola,  vel  cum  aliis  con- 
jundta  purgantibus,  praecipua  funt ;  ex  his 
autem,  Gambogiae,  Jalapiicum  Mercurio  dul¬ 
ci  combinati,  plerumque  praefcribitur  ufus. 

Mitia. — Per  annos  nuperos,  multum  laudata 
fuerunt  remedia,  quae  fub  hoc  complefluntur 
nomine.  Inter  quae,  Cryftalli  Tartari  locum 

obtinuerunt  primarium,  et  in  hoc  morbo,  ho« 

$ 

rum  exhibitio  frequens  in  doflbus  magnis  per¬ 
utilis  effe  videtur,  non  folum  alvo  leviter  cien¬ 
do,  unde  aquae  copia  profluit,  fed  etiam  quod, 
organa  urinae  fecretioni  infervientia  excitando, 
multum  humoris  noxii  e  corpore  profluvio 
favet,  promovetque,  nec  debilitatem,  ut  alia, 
aegroto  inducit  tantam.  De  hoc  autem,  fub 
claffe  fequente  remediorum,  amplius  diffe¬ 
retur. 

Diuretica.— In  morbi  hujus  curatione,  huc 
potifiimum  confugerunt  Medici.  Cum  enim, 
fanitate  perflante,  quodcunque  fuperfluumeft, 

e  ■ 

t  corpore  variis  emundtoriis,  variis  modis, 
Natura  expelli  ftatuit ;  11  hoc,  a  morbo,  vel 
quavis  alia  caufa,  retineatur,  fummis  niti  viri- 
bus,  line  dubio,  debet  Medicus,  Naturae  ope¬ 
rationibus  arte  fuccurrere,  ut  lic  ea  perficiat 
confilia,  quae  fola  praeftare  haud  valuit.  Cum¬ 
que  lege  naturali,  renes,  liquorem  tenuem  et 
aquofum,  a  fanguine,  dum  vigeat  animal,  fe- 
cernendi  munere  fruantur,  et  horum  in  Hy¬ 
drope  imminui  videatur  adlio,  ob  humoris,  qui 
per  eos  tranfire  debet,  in  telam  cellulofam  de¬ 
politionem,  eos  excitare  et  ad  a&ionem  quam 
maxime  ciere  decet,  quo,  hoc  modo,  qui  fere 
efficacilfimus  large  videtur,  noxius  evacuetur 
humor,  et  e  corpore  expellatur.  Hoc  ad  effi¬ 
ciendum,  maxime  adaptata  videntur  remedia, 
quae  fub  clafie  jam  dida  comple&untur,  non 
folum  quia  ad  urinae  organa  praecipue  dirigi¬ 
tur  eorum  adtio,  fed  etiam  quod,  caeteris  pari¬ 
bus,  corpus  minus  quam  Vomitoria  et  Cathar- 
tica  turbant,  minufque  aegros  debilitate  affi¬ 
ciunt.  Unde  fit,  ut  fenibus,  infirmis,  et  iis 

D  qui 


\ 


DE  HYDPvOPE 


2(5 

qui  mobilitate  multa  praediti  funt,  maxime 
prolint.  Haud  parum  autem  d olendum  efl, 
horum  adeo  incertos  elTe  effedtus,  ut  fe,  alicu- 
jus  vel  etiam  complurium  eorum  exhibitione, 
urinae,  quantum  vellet,  effluxum  promotu¬ 
rum,  nemo  libi  pro  certo  polliceri  poffit.  Mi¬ 
nime  propterea  tamen  ab  incepto  detenen- 
dumeft.  Cum  enim  intentati  nobis  medica¬ 
menti  ignotae  lint  vires,  ii  hoc,  aut  illud,  haud 
optatum  produxerint  finem,  ad  omnia  quae 
prodefle  pollicentur  remedia,  recurrendum  eft, 
donec,  fi  fas  fuerit,  unum,  quod  ad  noftris  fa¬ 
vendum  confiliis  videatur  opportunum,  invef- 
tigatum  fuerit.  Et  hic  fubjunguntur  remedia 
ea  diuretica,  quae  maxime  in  nfu  funi,  et 
praecipue  laudantur.  Qualia  funt,  Scilla,— 
Cryftalli  Tartari,—  Digitalis,—  Nipotiana,  — 
Colchicum, — et  Sales  alkalini. 

Scilla.— Hoc,  in  Hydrope  curando,  reme¬ 
dium  ut  diureticis  pollens  viribus,  famam 
►  •  * 

fibi  magnam  comparavit.  Ea  maxime  oppor¬ 
tuna  videtur  dofis,  quae  ad  naufeam  moven¬ 
dam 

dam  valet.  In  Nofocomio  noftro,  Pilulae  e 
Scilla  confedtae,  cum  Hydrargyro  conjunc¬ 
tae,  maximo  cum  beneficio,  adhibitae  fue¬ 
runt. 

Cryftalli  Tartari. — -Horum  nuper  in  Hydro¬ 
pe  ufus,  optimum  edidit  efie&um  Exhibitione 
prima,  alvum  plerumque  leniter  cient,  poflea 

1 

vero,  urinae  fecretionem  folum  fere  afficiunt. 
Quamvis  horum,  fi  in  aquae  copia  large  foluti 
fuerint,  tam  infigniter  fefe  offenderit  vis  diu¬ 
retica,  fi  tamen,  parcius  adje&um  fuerit  men- 
flruum,  urinae  organa  haud  valde  cient,  et 
fi  fecretionem  hanc  haud  cito  promoverint,  ut 
tunc  adaugere  potius  quam  morbum  allevare 
videntur,  omittantur,  praeffat. 

Digitalis. — Haec  planta,  in  hoc  morbo, 
nuperis  annis,  multum  celebrata  fuit,  et  ejus 
iifum  non  raro  niagna  aff&quuntur  commoda. 
In  ea  autem  exhibenda,  magnopere  caven¬ 
dum  efl ;  capitis  enim  dolorem,  naufeani, 
ventriculique  conftrictionem  ,  fpafmodicam, 
faepe  non  nifi  morte  finiendam,  ufus  ejtrs 

,  largior, 

largior,  inducere  folet ;  dofibus  igitur  parcis, 
gradatim  augendis,  incipere  debemus. 

Nicotiana.— Hujus  medicamenti  effedtus  a 
Do&oris  Fowler  obfervationibus  fatis  pro¬ 
mulgantur  ;  quod  multis  demonftratur  exem¬ 
plis  ;  e  calibus  enim  nonaginta  tribus  e  cen¬ 
tum,  urinam  copiofe  movifie  notum  eft  ;  hoc 
autem  certius  efficit,  fi  prius  vertiginis  vel 
naufeae  fu  pervenerit  fenfus. 

Colchicum. — Medicamentum  hoc,  in  Hy¬ 
dropis  curatione,  primum  celebravit  Dodtor 
Stork;  multifque  aliis  laudatur  Medicis.  Fa¬ 
mam  autem  ei  olim  largitam,  immeritam  fere 
omnino  efte,  hodierna  docet  experientia, 
i  Sales  Alkalini. — Hi,  in  hoc  morbo,  a  mul¬ 
tis  egregie  extolluntur  ;  fed  cum  fupra  de  me¬ 
dicamentis  aliis,  quae  his  majorem  in  urinae 
profluvium  ciendo  vim  poffident,  tra&atum 
eft  ;  de  his  nunc  fermonem  agere  neceftarium 
haud  videtur. 

Nuncque,  obfervationibus  de  medicamentis 
urinae  Accretionem  promoventibus,  impofito 

fine ; 

fine ;  quaeritur,  an  liquorum  potiones  diluen¬ 
tium  libere  ingeflae,  in  Hydrope  admittendae 
funt  ?  Quanquam,  ut  fupra  didum  eft,  non 
defunt  exempla,  quae  probant  Hydropem, 
a  liquoribus  diluentibus,  non  folum  audum, 
fed  etiam  ortum  effe  ;  tamen  eorum  ufum  co- 
piofum  et  liberum,  omnino  tutum  effe,  et  ple¬ 
rumque  ad  morbum  removendum  maxime 
conferre,  docet  multorum  experientia.  Igi- 
turque,  cum  haec  res  tantum  notatu  digna  iit, 
urinam  cum  liquore  ingeito,  comparari  ope¬ 
rae  pretium  foret ;  et  ii  urinae  quantitas  ex¬ 
cretae,  liquorem  fuperet  affumptum,  a  dilu¬ 
entium  ufu  frequenti,  fpeshaud  parva  malum 
relevandi  affulget :  e  contra  autem,  cum  per 
hydropicorum  cutem  nullus  fere  tranfpiret  hu¬ 
mor,  unde  fit,  ut  per  vafa  cutis  aqua  ingeita 
tranfire  nequit,  ad  morbum  potius  augendum 
tendent,  ideoque  omni  modo  omitti  debent. 

Sudorijica . — Cum  a  perfpiratione  obflruda 
haud  raro  oriri  videatur  hic  morbus,  et  non¬ 
nulla  extent  exempla,  in  quibus,  ejus  curationi 

fuccurrerunt 

fuccurrerunt  fudorifica,  ad  ea,  procul  du¬ 
bio,  confugere  debemus.  “  Evocandus  eft  fu- 
dor  (inquit  Celsus)  non  exercitatione  tantum- 
modo,  fed  etiam  in  arena  calida,  vel  laconico, 
vel  clibano,  fimilibufque  aliis ;  maximeque 
utiles  funt,  naturales,  et  ficcae  fudationes.” 

Sudorem  autem  facillime  eliciunt,  Vinum  An- 

■  >■  * 

timoniale,  vel  feorfum,  vel  cum  Opio  adjunc¬ 
tum,  Tartarus  Antimonialis,  Pulvis  Sudori- 

ficus,  et  Hydrargyrum,  vel  folum,  vel  cum 

*  *< 

aliis  combinatum,  &c.  Cum  autem  fyftemati 
debilitatem  inferre  folent,  iis,  qui  habitus 
funt  mobilis,  caute  adhibeantur,  necefle  erit. 

Sialagoga. — Inter  haec,  Hydrargyrum  pri¬ 
mario  fruiturloco,  quod  nuper,  haud  raro,  Hy¬ 
dropem  fanaffe  fertur.  Non  modo  fahva- 
tionem  excitando,  fed  etiam  excretiones  alias 
eliciendo,  fuam  proferre  aftionem  videtur  hoc 
medicamentum;  unde,  ad  corpus  ab  humore 
hydropico  purgandum,  maxime  accommodari 
eftimetur- 

Nuncque  confiliis  his  ad  finem  perdudis, 
de  iis  generatim  obfervandum  refiat,  quod, 
dum  maxime  haec  adminiftrentur  medicamen¬ 
ta,  ut  vel  cumiisconjunda,  vel  per  fe,  propri¬ 
is  intervallis,  adhibeantur  ea,  quae  debilitati, 
utcunque  illatae,  obviam  eant,  tonumque  fyf- 
temati  amiflum  reftituant,  renoventque,  fum- 
mi  erit  momenti.  “  Dum  evacuationibus  (in- 

•  *  'i  *  «  >  i  „  \  i .  7  A  •  .  .  - 

quit  Sydenham)  tentatur  curatio,  et  vires 

■  .  ^  t " 

•  •  ■’  *  ■  V*'  I  * 

aegri  non  permittunt,  ut  quotidianae  fiant  e- 

,  v  ).>  .>  1  n  v' 

vacuationes,  intermediis  illis  diebus  corrobo¬ 
rantia  adhibere  non  improbat.” 

III.  Tonum  fyftemati  amiffum  reddere . 

Remedia,  quae  ad  hanc  indicationem  maxi¬ 
me  accommodata  videntur,  funt,  Diaeta  nutri¬ 
ens, — Exercitium, — Medicamenta  Tonica,— 
Fridio  et  Fafciae, — Balneum  frigidum, — et 
denique  Aer  purus  et  ficcus. 

Diaeta  Nutriens . — Haec  quoque  dum  nutrit, 
concodu  facilis  efie  debet.  Ad  hoc  confilium 
maxime  accedunt,  juvenum  carnes  animalium, 

panifque 

panifque  bene  fermentatus;  pro  potu,  Vi* 
num  rubrum  aliis  anteponendum  liquoribus, 
fed  fi  hoc  majori  affequatur  impenfo,  quam 
quod  aegri  conveniat  rebus,  liquores  fortes. 
Juniperi  praecipue  Spiritus  cum  aqua  commif- 
tus,  Cerevifiuque  Londinenlis,  (Anglice  Por¬ 
ter)  ejus  haud  male  fuppeditent  locum  ;  et  ae¬ 
ger  palato  condimentis  quoque  indulgeat. 

Exercitium . — Ad  tonum  folidis  amiffum  re- 
ftituendum,  multum  juvat  motus,  corporifque 
concufiio.  Si  admodum  debilis  fit  aeger,  in 
curru  vehi  debet ;  in  hoc  autem  adhibendo  ca* 
vendum  eft;  fi  enim  nimis  validus  fuerit  mo¬ 
tus,  vel  longius  jufto  protradus,  in  pejus  rue¬ 
rent  omnia,  et  ex  eo,  quod  rede  adhibitum, 
maximo  foret  beneficio,  ufu  incauto,  fumma 
inferretur  injuria.  Sin  ferre  poterit  aeger, 
ambulandi  exercitium  aliis  multum  praeferen¬ 
dum  ;  folidorum  enim  non  folum  adauget  to¬ 
num,  fed  etiam  humores  circumeuntes  per  va¬ 
rias  corporis  partes  aequaliter  diffundit,  per- 
fpirationem  et  fecretiones  alias,  maxime  ciet, 
promovetque. 

Medicamenta  Tonica. — Horum  exhibitionem 
et  ufum,  Medicus,  Aeger  nec  non,  diligentia 
fumma  obfervare  debet ;  quia  hujus,  eventu 
eorum  felici,  falus,  illius,  ftabilitur  fama. 
Praecipua  funt,  Cortex  Peruvianus,  Cha- 
lybeata,  et  Amara.  Ex  his,  cum  multis 
aliis,  formulae,  ut  aegri  res  poftulent,  infinitae 
componantur.  In  horum  autem  exhibitione, 
dofibus  incipiendum  efi:  parcis,  quae,  donec 
fyftemati  reftitutus  fuerit  tonus,  gradatim 
augenda  funt. 

Frictio ,  et  Fafciae.—Fxidiio  cum  panno  la¬ 
neo,  calefa&o,  faepe  repetita,  multum  com¬ 
modi  adferre  folet ;  ne  autem  remedium  tam 
fimplex  aegro  (quod  equidem  nonnunquam 
accidit)  contemptui  fit,  partefve  excorientur, 
cum  oleo  fimplici,  vel  camphorato,  inungantur, 
Fridtionis  eifedibus  multum  favet  lenis  cum 
fafciis  compreffio,  quippe  quae  ad  fibras  laxas 
fuftinendas,  praecipue  fi  una  vel  altera  tume- 

fa&a  fuerit  pars,  potiffimum  valet.  Ne  autem 

\ 

preflura  ad  partes  fuperiores  arctius  applice- 

tur,  adhibenda  eft  cura ;  ab  hac  enim  incau- 
tius  admota,  infeliciflimus  haud  raro  aftequi~ 
tur  eventus. 

Balneum  Frigidum . — Remedium  hoc,  toni- 
cis  maxime  quod  pollet  dotibus,  infigni  cum 
beneficio,  faepe  numero  in  auxilium  evocatum 
fuit.  In  hoc  equidem  morbi  ftadio  potiflime 
valet,  et  ad  vires  fyftematis  jam  ex  maxima 
parte  reflitutas,  penitus  confirmandum,  inter 
efficacifiima  rite  habeatur  remedia. 

Aer  purus ,  Jiccus . — In  morbis  hydropicis 
levandis,  multum  ab  hoc  beneficium  oriri 
conjicere  licet,  praefertim  cum  in  aere  humi» 
do,  impuro,  valde  in  ftadiis  lingulis  ingravef- 
cere  hujus  morbi  fymptomata  compertum  eft. 

Dum  maxime  haec  adminiftrantur  remedia, 
quae  tonum  fyftematis  amifium  renovare,  cor- 
porifque  vires  penitus  confirmare  pollicentur, 
fecretionum  ferofarum,  perfpirationis  praeci¬ 
pue  et  urinae,  adnotetur  ftatus  necefle  erit ;  et, 
ut  eae  promoveantur,  medicamentorum  oppor¬ 
tunorum  applicatione  et  ufu  perito,  fi  opus 

fueritj 

fuerit,  juftaque  fuftineantur  ratione,  ne  recur- 

V. 

rat  morbus,  omni  modo  praecavendum. 


Nuncque  difiertatione  ad  finem  perdu&a, 
me  ingratum  omnino  judicem,  fi,  hac  prolata 

occafione,  Patri  meo  gratias  non  redderem; 

% 

cujus  indulgentia  et  attentione,  tot  tantaque 

i  .  >  - 

mihi  enafcuntur  commoda.  Sub  ejus  aufpi- 
ciis  enim,  primis  imbutus  fum  medicinae  prin¬ 
cipiis  ;  eoque  ducente,  ad  fummos  in  Arte 
Apollinea  honores  attingere  datur.  Cui  igi¬ 
tur  plures  folventur  grates  ?  Publicum  hocce 
teftimonium  ergo,  ad  quod  animus  omnino 
gratus,  tuorumque  beneficiorum  quam  maxi¬ 
me  memor  impulit,  accipias,  Pater  optime, 
precor, 

Vale! 

% 

FINIS. 

